CELEX: C2006/249/05
Language: hu
Date: 2006-10-14 00:00:00
Title: C-306/06. sz. ügy: Az Oberlandesgericht Köln által 2006. július 14-én benyújtott előzetes döntéshozatal iránti kérelem – Deutsche Telekom AG kontra 01051 Telecom GmbH

14.10.2006   
            
            
               HU
            
            
               Az Európai Unió Hivatalos Lapja
            
            
               C 249/2
            
         Az Oberlandesgericht Köln által 2006. július 14-én benyújtott előzetes döntéshozatal iránti kérelem – Deutsche Telekom AG kontra 01051 Telecom GmbH
   (C-306/06. sz. ügy)
   (2006/C 249/05)
   Az eljárás nyelve: német
   A kérdést előterjesztő bíróság
   Oberlandesgericht Köln
   Az alapeljárás felei
   
      Felperes: Deutsche Telekom AG
   
      Alperes: 01051 Telecom GmbH
   Az előzetes döntéshozatalra előterjesztett kérdések
   Összhangban van-e a kereskedelmi ügyletekhez kapcsolódó késedelmes fizetések elleni fellépésről szóló 2000. június 29-i 2000/35/EK európai parlamenti és tanácsi irányelv (1) 3. cikke (1) bekezdése c) pontjának ii) alpontjával az olyan nemzeti szabályozás, amely alapján az adós késedelmének elkerülése vagy a már késedelemben lévő adós késedelmének megszüntetése céljából, banki átutalással teljesített fizetés időpontja nem az összegnek a hitelező bankszámláján történő jóváírásától függ, hanem az adós által elegendő számlafedezet, vagy megfelelő hitelkeret esetén a bank irányába tett és a bank által elfogadott átutalási megbízás időpontjától?
   
      (1)  HL L 200., 35. o.; magyar nyelvű különkiadás 17. fejezet, 1. kötet, 226. o.